Kleuter se keuse van pop laat sosiale media gons | Maroela Media
Kleuter se keuse van pop laat sosiale media gons
'n Tweejarige dogtertjie van Suid-Carolina in die VSA het 'n verkoopsassistent verbaas met haar keuse van 'n pop, maar sedert haar ma die storie op Facebook vertel het, het meer as 200 000 mense dié inskrywing gedeel.
Sophia Benner kon vir haarself 'n geskenk uitkies en het besluit op 'n swart pop.
"Sy het heeltyd teruggegaan na die dokterpop, want in haar kop is sy reeds 'n dokter. Sy hou daarvan om 'ondersoeke' te doen en as jy in die huis kom sal sy jou onmiddellik sê wat jy nodig het," sê haar ma, Brandi Benner.
Toe Sophia en haar ma gaan betaal vra die assistent egter of Sophia nie eerder 'n pop wil hê wat meer soos sy lyk nie?
"Die pop lyk dan soos ek!" het Sophia geantwoord. "Sy is 'n dokter en ek is 'n dokter. Sy is mooi en ek is mooi. Kyk haar mooi hare? En kyk haar mooi stetoskoop."
Haar ma was bly daaroor dat Sophia vir haarself opgekom het. "'n Ander kind sou ontmoedig gewees het deur die vrou se reaksie."
Benner het verlede maand die voorval op haar Facebook-blad gedeel en geskryf: "Velkleur kom in verskillende skakerings en elke skakering is mooi."
[Video] Só maak jy 'n bed vir jou honde-kind
Ai, ek het nou al orals gesoek vir 'n Zuma pop…
Sug, net op Facebook en "sosiale" media sal so iets onbelangriks 'n "thing" of 'n "issue" wees. Het daai 200 000 wat die aardstoppende storie gedeel het niks anders om te doen nie?
My dogter van 29 jaar oud het 22 jaar gelede vir haar in Tarkastad ook 'n swart pop gekoop. Sy het lank gesoek vir so een. Ons het daar gekuier , maar woon op Robertson. Ek wou al die pop weggee, maar sy stop my elke keer- dit is haar pop!!!
Wat van bietjie positiewe kommentaar hierop. Ek dink die les wat ons hier kan leer is dat ons soos die Bybel leer meer soos ñ kind moet wees. Kleur is net kleur, dit maak nie van ñ persoon wie of wat hy is nie. Sien ten minste die mooi hierin raak. Dankie vir die bietjie goeie nuus.